Samguk laikotarpis
Samguk laikotarpis (kor. 삼국시대 = Samguk sidae, handža: 三國時代) – Korėjos istorijos laikotarpis 313–668 m. Išvertus tai reiškia Trijų karalysčių laikotarpis, mat tuo metu Korėja buvo padalinta tarp trijų stiprių valstybių, kovojančių tarpusavyje: Gogurjo (kor. 고구려 = Goguryeo, handža: 高句麗), Bekdžės (kor. 백제 = Baekje, handža: 百濟) ir Sillos (kor. 신라 = Silla, handža: 新羅). Laikotarpio pradžia laikoma data, kuomet Kogurio armija užėmė paskutinįjį kinų administracinį centrą Lelangą (dab. Pchenjanas), o pabaiga – kuomet tą patį miestą (tuomet jau Kogurio sostinę Pchenjaną) užėmė jungtinės Sillos ir Tangų pajėgos.